b'\n_START_ARTICLE_\nAlternacija (geometrija)\n_START_PARAGRAPH_\nAlternacija (tudi delna prisekanost in prirezanost ali snubifikacija) je v geometriji postopek, ki se izvaja nad poliedri ali tlakovanji. Ta postopek odstrani vsako drugo ogli\xc5\xa1\xc4\x8de. Alternacijo se lahko torej izvede samo na poliedrih, ki imajo sodo \xc5\xa1tevilo ogli\xc5\xa1\xc4\x8d. Tak\xc5\xa1en primer so zonoedri. Vsaka 2n-stranska stranska ploskev postane n stranska. Kvadratne stranske ploskve izginejo v nove robove._NEWLINE_Sam postopek alternacije je alterniranje._NEWLINE_Alternacijo pravilnega poliedra ali tlakovanja se v\xc4\x8dasih ozna\xc4\x8duje s pravilno obliko tako, da se spredaj doda h (iz besede half, ki pomeni polovico). Zgled: oznaka h{4, 3} pomeni alternirano kocko, ki kreira tetraeder. Alternirano kvadratno tlakovanje pa se ozna\xc4\x8di s h{4, 4}.\n_START_SECTION_\nSnub (snubifikacija, prirezanost)\n_START_PARAGRAPH_\nSnub (prirezanost/potla\xc4\x8denost, snubifikacija) je podobna operacija. To je alternacija uporabljena na omniprisekanem pravilnem poliedru. Omniprisekani pravilni polieder ali tlakovanje ima vedno sodo \xc5\xa1tevilo stranic in tako se vedno lahko izvede alternacijo._NEWLINE_Zgled je prirezana kocka, ki se jo dobi v dveh korakih. Najprej se izvede omniprisekanost in se dobimo veliki rombikubooktaeder. Nato se polieder z alternacijo pretvori v prirezano kocko._NEWLINE_Naslednji zgled je pravilna antiprizma. Uniformno n-kotno antiprizmo se lahko dobi iz alternirane n-kotni\xc5\xa1ke prizme in prirezanega hozoedra z n robovi. V primeru prizem sta obe alternirani obliki enaki._NEWLINE_Alternira se lahko tudi hozoedre. Kot zgled se lahko navede rombski triakontaeder, ki se ga z operacijo snub pretvori v ikozaeder ali dodekaeder, kar je odvisno od odstranjenih ogli\xc5\xa1\xc4\x8d.'